SAWAD ขายหุ้นกู้ 4 พันลบ.อายุ 2-4 ปี ใช้คืนหนี้-ปล่อยสินเชื่อจองวันนี้-2 ก.พ. 60
SAWAD ขายหุ้นกู้ 4 พันลบ.อายุ 2-4 ปี ใช้คืนหนี้-ปล่อยสินเชื่อจองวันนี้-2 ก.พ. 60
31 ม.ค. 2560

บริษัท ศรีสวัสดิ์ เพาเวอร์ 1979 จำกัด (มหาชน) หรือ SAWAD เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัทจำนวนไม่เกิน 4,000 ล้านบาท  และจำนวนหุ้นกู้สำรองเพิ่มเติมไม่เกิน 1,000 ล้านบาท แบ่งออกเป็น 3 ชุด
ชุดที่ 1 เสนอขายจำนวนไม่เกิน 500 ล้านบาท อายุ 2 ปี ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 3.45 ต่อปี ชุดที่ 2 เสนอขายจำนวนไม่เกิน 1,500 ล้านบาท อายุ 3 ปี ครบกำหนดไถ่ถอนปี พ.ศ. 2563 อัตราดอกเบี้ยคงที่ร้อยละ 4.00 ต่อปี และชุดที่ 3 เสนอขายจำนวนไมเกิน 2,000 ล้านบาท อายุ  4 ปี ครบกำหนดไถ่ถอนปี พ.ศ.2564 อัตราดอกเบี้ยคงที่ร้อยละ 4.40 ต่อปี
ทั้งหมดนี้เสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ระยะเวลาจองซื้อระหว่างวันที่ 31 ม.ค. – 2 ก.พ. 60 โดยมีผู้จัดการการจัดจำหน่ายหุ้นกู้คือ ธนาคาร ซีไอเอ็มบีไทย บล.โกลเบล็ก และ บล.เอเซีย พลัส
บริษัท ทริสเรทติ้ง จำกัด ได้จัดอันดับความน่าเชื่อถือของบริษัท “BBB” แนวโน้มเครดิต “ไม่ชัดเจน” เมื่อวันที่ 6 ม.ค.60 
ทั้งนี้บริษัทจะนำเงินที่ได้จากการเสนอขายหุ้นกู้ในครั้งนี้เพื่อชำระคืนหนี้เดิม ปล่อยสินเชื่อ และ/หรือ เพื่อใช้หมุนเวียนในกิจการ
                